সরদার স্যারের অবস্থান মনে হয় শুধুই জ্ঞানের জন্য জ্ঞান। আমরা এটাও জানি, জ্ঞান প্রশ্ন করতে শেখায়, প্রশ্নের মধ্যে দিয়ে আবার নতুন জ্ঞান তৈরি হয়। পদ্ধতিগতভাবে সরদার স্যারের নিরবচ্ছিন্ন আত্মসমর্পণের কৌশলটা ঠিক নয়। সেদিক থেকে আহমদ ছফা কিছুটা অগ্রসর, কারণ যেভাবেই হোক তিনি ডায়ালগে গেছেন। প্রকৃত সত্যটা বোঝার দ্বান্দ্বিক প্রক্রিয়াটা অব্যহত রেখেছেন। যা প্রকৃত সত্য উদঘাটনের একমাত্র পথ। কোনো সন্দেহ নেই রাজ্জাক স্যার, সরদার স্যার এবং ছফা সবাই এক একটি নক্ষত্র যারা দূর আকাশ থেকে আলো দিয়ে যাবেন যুগ যুগান্তরে। এ ধরনের ডায়ালগ অব্যহত রাখা অত্যন্ত জরুরী। প্রত্যাশা করব, ভবিষ্যতে আরো গুণী মানুষের সাথে লেখকের ডায়ালগ পড়তে পারব।